Na temelju članka 27. Statuta Općine Molve („Službeni glasnik "Službeni glasnik Općine Molve" broj 2/20.) Općinsko vijeće Općine Molve  35. sjednici održanoj 15. travnja 2020.  donijelo je
ODLUKU
o mjerama pomoći poduzetnicima i obrtnicima zbog izvanredne situacije uzrokovane
epidemijom bolesti COVID-19 – koronavirus
I. 


Odlukom o  mjerama pomoći poduzetnicima i obrtnicima zbog izvanredne situacije uzrokovane epidemijom bolesti COVID-19 – koronavirus  (u daljnjem tekstu: Odluka) uređuju se način i uvjeti ostvarivanja prava na pomoć za poduzetnike i obrtnike na području Općine Molve.
II.


Pravo na sufinanciranje iz točke I. podnositelj zahtjeva ostvaruje u iznosu od 100% iznosu pod sljedećim uvjetima:
· podnositelj zahtjeva  mora ima prijavljeno prebivalište na području Općine Molve,
· poslovni prostor u najmu/zakupu mora se nalaziti na području Općine Molve,
· podnositelj zahtjeva mora dostaviti dokaz da ima sklopljen ugovor o najmu/zakupu poslovnog prostora,
· podnositelj zahtjeva mora dostaviti dokaz da redovito plaća najam/zakup poslovnog prostora (račun ili drugi odgovarajući dokaz).
III.
Općinski načelnik raspisat će javni poziv koji će se objaviti na web stranici Općine Molve www.molve.hr. 
IV.


Uz zahtjev za sufinanciranje Podnositelj prijave je obvezan priložiti:

1. osobnu iskaznicu (obostrano), preslika
2. žiro račun, preslika
3. dokaz o sklopljenom ugovor o zakupu/najmu poslovnog prostora,
4. dokaz o redovito plaćenoj najamnini/zakupnini za poslovni prostor, a koji dokaz dostavlja do 20. mjesecu za prethodni mjesec, preslika
5. izvadak iz obrtnog, sudskog registra ili drugi odgovarajući dokaz (obrtnica).
V.

Podnositelj zahtjeva ostvaruje prava iz ove Odluke počevši od 1. travnja 2020. do prestanka trajanja epidemije bolesti COVID-19 uzrokovane koronavirusom.
VI. 
Općinski načelnik će donijeti pojedinačni zaključak po zahtjevima koji udovoljavaju uvjetima iz ove Odluke.

VII.
Ova Odluka stupa prvog dana od dana donošenja, a objavit će se na službenoj internet stranici www.molve.hr  i oglasnoj ploči Općine Molve.

